pythainlp/thaigov-v2-corpus-22032023 huggingface dataset:
วันพุธที่ 23 พฤศจิกายน 2565
เมืองร้อยเอ็ด Kick Off น้อมนำแนวพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี “สร้างความมั่นคงทางด้านอาหาร” รณรงค์ปลูกพืชผักสมุนไพร
เมืองร้อยเอ็ด Kick Off น้อมนำแนวพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี “สร้างความมั่นคงทางด้านอาหาร” รณรงค์ปลูกพืชผักสมุนไพร ต้านภัย COVID-19 ตามปฏิบัติการปลูกผักสวนครัว รอบ 2 อย่างต่อเนื่อง
เมืองร้อยเอ็ด Kick Off น้อมนำแนวพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี “สร้างความมั่นคงทางด้านอาหาร” รณรงค์ปลูกพืชผักสมุนไพร ต้านภัย COVID-19 ตามปฏิบัติการปลูกผักสวนครัว รอบ 2 อย่างต่อเนื่อง สร้างประโยชน์สูงสุดให้กับพี่น้องประชาชน
เมื่อวันที่ 22 พ.ย. 2565 นายทรงพล ใจกริ่ม ผู้ว่าราชการจังหวัดร้อยเอ็ด เปิดเผยว่า กระทรวงมหาดไทยได้มีนโยบายในการส่งเสริมการพัฒนาคุณภาพชีวิตของประชาชนในทุกครัวเรือนด้านการเสริมสร้างความมั่นคงด้านอาหารตามแนวพระราชดำริ“บ้านนี้มีรัก ปลูกผักกินเอง”ของสมเด็จพระกนิษฐาธิราชเจ้าฯ กรมสมเด็จพระเทพรัตนราชสุดาฯ สยามบรมราชกุมารี เพื่อให้พี่น้องประชาชนได้มีผักที่ปลอดสารพิษ อาหารปลอดภัย เกิดสุขภาวะที่ดี และเป็นการลดรายจ่ายให้กับครัวเรือน ซึ่งจังหวัดร้อยเอ็ด ได้น้อมนำพระราชดำริมาขยายผลในทุกอำเภอ เพื่อสร้างคุณภาพชีวิตที่ดีให้กับพี่น้องประชาชน
“โดยในวันนี้ ที่แปลงศูนย์เรียนรู้ HLM นายบุญธรรม อินอุ่นโชติ บ้านโนนใหญ่ หมู่ที่ 9 ตำบลสีแก้ว อำเภอเมืองร้อยเอ็ด จังหวัดร้อยเอ็ด ที่ทำการปกครองอำเภอเมืองร้อยเอ็ด ได้ร่วมกับภาคีเครือข่าย น้อมนำพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สร้างความมั่นคงทางด้านอาหาร สู่ปฏิบัติการปลูกผักสวนครัว รอบ 2 ต่อเนื่อง ด้วยการรณรงค์ปลูกพืชผักสมุนไพร ต้านภัย COVID-19 มุ่งเน้นการพึ่งพาตนเองและเสริมสร้างความสามัคคีของคนในชุมชน และรณรงค์ให้ปลูกผักสวนครัวทุกครัวเรือน เพื่อพัฒนาหมู่บ้านให้ยั่งยืน โดยขับเคลื่อนการดำเนินงานตามขั้นตอน 6 กระบวนงาน ประกอบด้วย 1) ผู้นำแบบตัวอย่าง ที่เห็นจริง 2) ผู้นำต้องทำก่อน 3) นักพัฒนา 3 ประสานกลไกการขับเคลื่อนปฏิบัติ 4) ทุกครัวเรือน คือ คลังอาหาร ทุกหมู่บ้าน คือ ศูนย์แบ่งปัน 5) ทักษะชีวิตใหม่ เยาวชนไทยสร้างอาหารเป็น 6) ถอดรหัสการพัฒนาชุมชนท้องถิ่นจัดการตนเองในการสร้างความมั่นคงทางอาหารอย่างยั่งยืน โดยมีหัวหน้าส่วนราชการ ข้าราชการ พนักงาน เจ้าหน้าที่ กำนัน ผู้ใหญ่บ้าน ผู้นำท้องที่ ผู้บริหารองค์กรปกครองท้องถิ่น ภาคีเครือข่าย “โคก หนอง นา” และพี่น้องประชาชน ร่วมกิจกรรมเป็นจำนวนมาก” ผวจ.ร้อยเอ็ด กล่าวเน้นย้ำ
นายทรงพล ใจกริ่ม ผู้ว่าราชการจังหวัดร้อยเอ็ด กล่าวเพิ่มเติมว่า จังหวัดร้อยเอ็ด จะได้มุ่งมั่นขยายผลการขับเคลื่อนกิจกรรมดังกล่าวในทุกอำเภอ ด้วยความมุ่งมั่นตั้งใจ เพื่อส่งเสริมให้พี่น้องประชาชนทุกครัวเรือน สามารถมีกิจกรรมเพื่อลดค่าใช้จ่ายภายในครัวเรือน ทุกคนได้บริโภคผักที่ปลอดสารพิษ และหากปลูกแล้วเหลือจากการบริโภค ยังสามารถนำไปจำหน่าย เกิดเป็นรายได้อีกทางช่องทางหนึ่งด้วย เพื่อสร้างความมั่นคงทางอาหาร และเกิดประโยชน์สูงสุดกับพี่น้องประชาชนอย่างยั่งยืน
วันอังคารที่ 22 พฤศจิกายน 2565
ปลัดฯ ณัฐพล แถลงข่าวเตรียมจัดงาน “อุตสาหกรรมแฟร์” ซื้อของไทย ใช้ของดี สร้างอาชีพ เสริมธุรกิจที่ดีพร้อม 1-4 ธันวาคมนี้ ที่อิมแพ็ค เมืองทองธานี
ปลัดฯ ณัฐพล แถลงข่าวเตรียมจัดงาน “อุตสาหกรรมแฟร์” ซื้อของไทย ใช้ของดี สร้างอาชีพ เสริมธุรกิจที่ดีพร้อม 1-4 ธันวาคมนี้ ที่อิมแพ็ค เมืองทองธานี
วันนี้ (22 พฤศจิกายน 2565) ดร.ณัฐพล รังสิตพล ปลัดกระทรวงอุตสาหกรรม เป็นประธานการแถลงข่าว การจัดงานอุตสาหกรรมแฟร์ "ซื้อของไทย ใช้ของดี สร้างอาชีพ เสริมธุรกิจที่ดีพร้อม" มหกรรมสินค้าเสริมแกร่งเศรษฐกิจฐานราก ซึ่งจะจัดขึ้นระหว่างวันที่ 1-4 ธันวาคม 2565 ณ อาคารเอ็กซิบิชั่น ฮอลล์ 9-12 ศูนย์แสดงสินค้าและการประชุม อิมแพ็ค เมืองทองธานี โดยมีนายใบน้อย สุวรรณชาตรี อธิบดีกรมส่งเสริมอุตสาหกรรม ร่วมแถลงข่าว ณ ห้องเมย์แฟร์ บอลรูม เอ เดอะ เบอร์เคลีย์ ประตูน้ำ กรุงเทพฯ
ปลัดกระทรวงอุตสาหกรรมกล่าวว่า จากโครงการพัฒนาอาชีพเสริมเพิ่มรายได้ให้ชุมชนดีพร้อม เพื่อเพิ่มทักษะและองค์ความรู้ในการสร้างอาชีพเสริม เพิ่มรายได้ให้ประชาชนทั่วประเทศอย่างเป็นรูปธรรม ประสบความสำเร็จในการยกระดับคุณภาพของชุมชน สามารถสร้างอาชีพเสริมที่มั่นคงให้กับพี่น้องประชาชน ได้กว่า 700,000 คน สามารถลดความเหลื่อมล้ำและสร้างเศรษฐกิจชุมชนให้เข้มแข็ง พร้อมยกระดับคุณภาพชีวิตของประชาชนอย่างทั่วถึง ตามที่รัฐบาลได้มุ่งหวัง กระทรวงอุตสาหกรรมจึงได้เตรียมจัดงานแสดงและจำหน่ายสินค้าและแสดงศักยภาพของผู้ประกอบการไทย ภายใต้งาน อุตสาหกรรมแฟร์ เพื่อต่อยอดผลสำเร็จของโครงการพัฒนาอาชีพเสริม
ด้านอธิบดีกรมส่งเสริมอุตสาหกรรม กล่าวว่า งานมหกรรมอุตสาหกรรมแฟร์ “ซื้อของไทย ใช้ของดี สร้างอาชีพ เสริมธุรกิจที่ดีพร้อม” กำหนดจัดระหว่างวันที่ 1 - 4 ธันวาคม 2565 ณ อาคารเอ็กซิบิชั่น ฮอลล์ 9 – 12 ศูนย์แสดงสินค้าและการประชุม อิมแพ็ค เมืองทองธานี ประกอบไปด้วย 4 ส่วนหลัก ได้แก่ 1.โซนนิทรรศการ ที่แบ่งย่อยออกเป็น ชุมชนดีพร้อม การจัดแสดงเทคโนโลยีและนวัตกรรม การออกแบบผลิตภัณฑ์และบรรจุภัณฑ์ การยกระดับเกษตรอุตสาหกรรมและโมเดลเศรษฐกิจสู่การพัฒนาที่ยั่งยืน (BCG) การส่งเสริมและพัฒนา Startup และการจัดแสดงผลงานจากหน่วยงานภาคี
2. โซนฝึกอาชีพ โดยจะมีการจัดฝึกอาชีพในด้านต่าง ๆ ตลอดทั้ง 4 วัน เช่น การทำอาหาร ออกแบบผลิตภัณฑ์ เป็นต้น
3. โซนปรึกษาแนะนำ การดำเนินธุรกิจในด้านต่าง ๆ และการบริการด้านการเงิน
4. โซนจำหน่ายสินค้า กว่า 1,200 ร้านค้า
ที่ได้รับการคัดสรรนำมาจำหน่ายสินค้าดี มีคุณภาพ ราคาถูก เพื่อช่วยลดค่าครองชีพของประชาชน ทั้งอาหาร เครื่องดื่ม เสื้อผ้าและเครื่องแต่งกาย สมุนไพร ของใช้ ของตกแต่งบ้าน และ Food Truck นอกจากจะเป็นพื้นที่สำหรับการเลือกซื้อสินค้าแล้ว ยังมีการจัดสัมมนาถ่ายทอดองค์ความรู้และกลยุทธ์ในการดำเนินธุรกิจ พร้อมทั้งเป็นการเปิดตลาดไอเดียสำหรับประชาชนที่ผ่านการฝึกทักษะอาชีพดีพร้อมที่จะเข้ามาเดินชมงานเพื่อหาแรงบันดาลใจในการสร้างธุรกิจ
ที่มั่นคงเป็นของตนเองอีกด้วย โดยคาดว่ามีร้านค้าเข้าร่วมกว่า 1,200 ร้านค้า มีผู้เข้าร่วมงานไม่ต่ำกว่า 200,000 คน และสร้างเงินสะพัดภายในงานไม่ต่ำกว่า 500 ล้านบาท พร้อมกิจกรรมมินิคอนเสิร์ตจากศิลปิน และลุ้นรับรางวัลได้ตลอดงาน
สำหรับการแถลงข่าวในวันนี้ มีผู้บริหารกระทรวงอุตสาหกรรม เข้าร่วมงานกันอย่างพร้อมเพรียง อาทิ นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม นายวิฤทธิ์ วิเศษสินธุ์ รองเลขาธิการ สำนักงานมาตรฐานผลิตภัณฑ์อุตสาหกรรม นายกฤศ จันทร์สุวรรณ รองผู้อำนวยการสำนักงานเศรษฐกิจอุตสาหกรรม และนายธาดา สุนทรพันธุ์ รองผู้ว่าการ(ปฏิบัติการ 2)การนิคมอุตสาหกรรม พร้อมด้วยเจ้าหน้าที่กระทรวงอุตสาหกรรม เข้าร่วมเป็นเกียรติเป็นจำนวนมาก
วันพุธที่ 23 พฤศจิกายน 2565
“กรุงไทย” คว้ารางวัล “องค์กรต้นแบบความยั่งยืนตลาดทุนไทยด้านสนับสนุนคนพิการ” ตอกย้ำความมุ่งมั่นยกระดับคุณภาพชีวิตผู้พิการ ลดความเหลื่อมล้ำในสังคม
ธนาคารกรุงไทยรับรางวัล “องค์กรต้นแบบความยั่งยืนในตลาดทุนไทยด้านสนับสนุนคนพิการประจำปี 2565” ประเภท “ดีเด่น” ซึ่งมอบให้กับองค์กรที่ส่งเสริมและสนับสนุนการจ้างงานผู้พิการ
นายบุญชอบ สุทธมนัสวงษ์ ปลัดกระทรวงแรงงาน เป็นประธานมอบรางวัล “องค์กรต้นแบบความยั่งยืนในตลาดทุนไทยด้านสนับสนุนคนพิการประจำปี 2565” ประเภท “ดีเด่น” ให้กับธนาคารกรุงไทย ซึ่งเป็นรางวัลที่สำนักงานคณะกรรมการกำกับหลักทรัพย์และตลาดหลักทรัพย์ ร่วมกับ กระทรวงแรงงาน และสมาคมสภาคนพิการทุกประเภทแห่งประเทศไทย มอบให้กับองค์กรที่ส่งเสริมและสนับสนุนการจ้างงานผู้พิการ โดยนายกฤษณ์ ฉมาภิสิษฐ ผู้ช่วยกรรมการผู้จัดการใหญ่อาวุโส ธนาคารกรุงไทย เป็นผู้แทนธนาคารรับมอบรางวัล
ธนาคารกรุงไทย ให้ความสำคัญกับการพัฒนาคุณภาพชีวิตผู้พิการทุกกลุ่ม โดยกำหนดนโยบายและแนวทางดำเนินงานที่ส่งเสริมให้ผู้พิการมีคุณภาพชีวิตที่ดีขึ้น ทั้งด้านการจ้างงาน การพัฒนาอาชีพ เพื่อให้ผู้พิการมีรายได้พึ่งพาตนเองได้ พร้อมพัฒนาผลิตภัณฑ์และบริการที่สนับสนุนให้ผู้พิการสามารถเข้าถึงบริการทางการเงินขั้นพื้นฐาน ลดความเหลื่อมล้ำในสังคม ทำให้ทุกภาคส่วนเติบโตไปพร้อมกันได้อย่างยั่งยืน สอดคล้องกับวิสัยทัศน์ “กรุงไทย เคียงข้างไทย สู่ความยั่งยืน”
วันพุธที่ 23 พฤศจิกายน 2565
สธ.เผยความสำเร็จด้านการแพทย์และสาธารณสุขในการประชุม APEC 2022
กระทรวงสาธารณสุข เผยความสำเร็จด้านการแพทย์และสาธารณสุข ในการประชุมสัปดาห์ผู้นำเขตเศรษฐกิจเอเปค APEC 2022 ที่ผ่านมา เน้นความปลอดภัยสูงสุดตามหลักวิชาการ ทั้งป้องกันโรค ส่งเสริมสุขภาพ ดูแลสุขภาพจิต รักษาและส่งต่อ ภาพรวมเป็นไปด้วยความเรียบร้อย
กระทรวงสาธารณสุข เผยความสำเร็จด้านการแพทย์และสาธารณสุข ในการประชุมสัปดาห์ผู้นำเขตเศรษฐกิจเอเปค APEC 2022 ที่ผ่านมา เน้นความปลอดภัยสูงสุดตามหลักวิชาการ ทั้งป้องกันโรค ส่งเสริมสุขภาพ ดูแลสุขภาพจิต รักษาและส่งต่อ ภาพรวมเป็นไปด้วยความเรียบร้อย ให้บริการผู้เข้าร่วมงานและเจ้าหน้าที่ทั้งชาวไทยและต่างชาติ จำนวนกว่า 500 ราย
นายแพทย์ณรงค์ อภิกุลวณิช รักษาราชการแทนรองปลัดกระทรวงสาธารณสุข เปิดเผยว่า ในการประชุมสัปดาห์ผู้นำเขตเศรษฐกิจเอเปค APEC 2022 ระหว่างวันที่ 14-19 พฤศจิกายน 2565 ที่ผ่านมา กระทรวงสาธารณสุขโดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มอบนโยบายการดำเนินงานด้านการแพทย์และสาธารณสุขให้แก่หน่วยงานและทีมบุคลากรที่เกี่ยวข้องกับการปฏิบัติงาน โดยปฏิบัติหน้าที่ด้วยความเคารพคณะผู้นำเขตเศรษฐกิจทั้ง 21 ประเทศ เน้นความปลอดภัยอย่างเข้มงวดสูงสุดและเป็นไปตามหลักวิชาการ ทั้งด้านการป้องกันโรค ส่งเสริมสุขภาพ ดูแลสุขภาพจิต การรักษาและการส่งต่อ ได้แก่1) การจัดตั้งศูนย์ปฏิบัติการภาวะฉุกเฉินด้านการแพทย์และสาธารณสุข บูรณาการหน่วยงานทั้งภายในและภายนอกกระทรวงสาธารณสุข อาทิ กรมการแพทย์ กรมควบคุมโรค กรมอนามัย กรมสุขภาพจิต กรมวิทยาศาสตร์การแพทย์ กรมแพทย์ทหารอากาศ กรมแพทย์ทหารบก ตำรวจ กรุงเทพมหานคร มหาวิทยาลัย โรงพยาบาลเอกชน เป็นต้น 2) จัดทีมปฏิบัติการด้านการแพทย์ฯ จำนวน 37 ทีม ติดตามขบวนผู้นำเขตเศรษฐกิจ และดูแลต่อเนื่องที่โรงแรมที่พัก ทีมประจำสถานที่จัดประชุม สถานที่จัดเลี้ยง และกิจกรรมของคู่สมรส เป็นต้น
3) เตรียมความพร้อมการรักษาพยาบาลและส่งต่อส่งกลับ ทั้งทางบก ทางน้ำ และทางอากาศ ร่วมกับหน่วยงานที่เกี่ยวข้อง 4) เฝ้าระวังและควบคุมโรคติดต่อ โดยเฉพาะโรคอาหารเป็นพิษและโรคโควิด 195) ดูแลความปลอดภัยของอาหาร โดยกรมวิทยาศาสตร์การแพทย์ ตรวจสอบสารพิษในอาหาร สารตกค้างต่างๆ กรมอนามัยและกรุงเทพมหานครกำกับดูแลผู้ประกอบการอาหาร ทั้งผู้ปรุง ผู้สัมผัสอาหาร และผู้ให้บริการให้เป็นไปตามหลักสุขาภิบาลอาหาร และ 6) ดูแลสุขภาพจิตของผู้ทำงานและคณะติดตาม
ทั้งนี้ ผลการปฏิบัติงานในภาพรวมเป็นไปด้วยความเรียบร้อย บรรลุวัตถุประสงค์ของการประชุมฯ ทำให้เกิดภาพลักษณ์ที่ดีต่อประเทศไทย โดยในส่วนของการรักษาพยาบาล มีผู้เข้าร่วมงานและเจ้าหน้าที่ทั้งชาวไทยและต่างชาติเข้ารับบริการด้วยอาการต่างๆ อาทิ ด้านระบบประสาท ระบบทางเดินหายใจ ระบบทางเดินอาหาร ระบบกล้ามเนื้อและกระดูก ปรึกษาสุขภาพ เป็นต้น รวมทั้งสิ้น 572 ราย และมีการส่งต่อไปรับการรักษาในโรงพยาบาลจำนวน 8 ราย
*************************************** 23 พฤศจิกายน 2565
วันพุธที่ 23 พฤศจิกายน 2565
รมว.เฮ้ง ส่ง ที่ปรึกษา เปิดฝึกทำอาหารว่างและขนม ส่งเสริมผู้สูงอายุมีอาชีพ พึ่งตนเองได้
รมว.เฮ้ง ส่ง ที่ปรึกษา เปิดฝึกทำอาหารว่างและขนม ส่งเสริมผู้สูงอายุมีอาชีพ พึ่งตนเองได้
วันที่23พฤศจิกายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานตรวจเยี่ยมพบปะให้กำลังใจผู้เข้ารับการฝึกอบรมอาชีพตามโครงการฝึกอบรมหลักสูตร“การประกอบอาหารว่างและขนมเพื่อประกอบอาชีพ”ภายใต้โครงการฝึกอบรมแรงงานกลุ่มเป้าหมายเฉพาะเพื่อเพิ่มโอกาสในการประกอบอาชีพ(ผู้สูงอายุ)โดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีพันโทสวัสดิ์สีสุกไสประธานศูนย์พัฒนาคุณภาพชีวิตและส่งเสริมอาชีพผู้สูงอายุตำบลสมอพลือและองค์กรปกครองส่วนท้องถิ่นในพื้นที่ร่วมให้การต้อนรับณศูนย์พัฒนาคุณภาพชีวิตและส่งเสริมอาชีพผู้สูงอายุโรงพยาบาลส่งเสริมสุขภาพประจำตำบลสมอพลืออ.บ้านลาดจ.เพชรบุรี
นางธิวัลรัตน์กล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านสุชาติชมกลิ่นรัฐมนตรีว่าการกระทรวงแรงงานได้ให้ความสำคัญกับการเตรียมความพร้อมในการเข้าสู่สังคมสูงอายุโดยสมบูรณ์(Aged society)ส่งเสริมการมีงานทำและยกระดับคุณภาพชีวิตที่ดีของผู้สูงอายุเนื่องจากผู้สูงอายุเป็นหนึ่งในกลุ่มแรงงานที่สามารถส่งเสริมและพัฒนาศักยภาพได้เพื่อให้ผู้สูงอายุมีทางเลือกในการประกอบอาชีพสร้างรายได้พึ่งตนเองได้ลดความเหลื่อมล้ำสร้างโอกาสความเสมอภาคและความเท่าเทียมกันทางสังคมในวันนี้ท่านสุชาติชมกลิ่นรัฐมนตรีว่าการกระทรวงแรงงานจึงได้มอบหมายให้ดิฉันลงพื้นที่มาเยี่ยมเยียนให้กำลังใจกับกลุ่มผู้สูงอายุที่มาร่วมฝึกอบรมซึ่งกระทรวงแรงงานโดยสำนักงานพัฒนาฝีมือแรงงานเพชรบุรีได้ร่วมกับศูนย์พัฒนาคุณภาพชีวิตและส่งเสริมอาชีพผู้สูงอายุตำบลสมอพลือฝึกอบรมหลักสูตรการประกอบอาหารว่างและขนมเพื่อประกอบอาชีพเป็นหลักสูตร30ชั่วโมงอบรมระหว่างวันที่21 -25พฤศจิกายน2565
“ขอให้ผู้สูงอายุที่เข้ารับการฝึกอบรมทุกท่านนำความรู้และทักษะประสบการณ์จากการฝึกไปประยุกต์ใช้ในการจัดทำอาหารว่างขนมเครื่องดื่มสมุนไพรเพื่อใช้บริการในการจัดประชุมศึกษาดูงานของศูนย์พัฒนาคุณภาพชีวิตและส่งเสริมอาชีพผู้สูงอายุตำบลสมอพลือองค์การบริหารส่วนตำบลสมอพลือรวมทั้งนำไปประกอบอาชีพเสริมทำขนมอาหารว่างจำหน่ายสร้างรายได้ให้แก่ตนเองและครอบครัวต่อไป”นางธิวัลรัตน์กล่าวท้ายสุด
+++++++++++++++++++
กองเผยแพร่และประชาสัมพันธ์
23พฤศจิกายน2565
วันพุธที่ 23 พฤศจิกายน 2565
รองปลัดกระทรวงดิจิทัลฯ ร่วมประชุมกรรมาธิการสภาผู้แทน เรื่องการจัดทำงบประมาณป้องกันและปราบปรามอาชญากรรมทางเศรษฐกิจและเทคโนโลยี
รองปลัดกระทรวงดิจิทัลฯ ร่วมประชุมกรรมาธิการสภาผู้แทน เรื่องการจัดทำงบประมาณป้องกันและปราบปรามอาชญากรรมทางเศรษฐกิจและเทคโนโลยี
วันนี้(23พฤศจิกายน65)ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมร่วมประชุมเพื่อชี้แจงและให้ความเห็นในเรื่องการจัดทำงบประมาณป้องกันและปราบปรามอาชญากรรมทางเศรษฐกิจและเทคโนโลยีจัดโดยคณะกรรมาธิการศึกษาการจัดทำและติดตามการบริหารงบประมาณณห้องประชุมกรรมาธิการCB401ชั้น4อาคารรัฐสภา
****************
วันพุธที่ 23 พฤศจิกายน 2565
สธ. ผลักดันใช้เทคโนโลยีดิจิทัลจัดระบบสารสนเทศข้อมูลสุขภาพให้มีความปลอดภัย และมีคุณภาพ
ปลัดกระทรวงสาธารณสุข เปิดการประชุมระดับชาติด้านเวชสารสนเทศครั้งที่ 11 และการประชุมวิชาการสมาคมเวชสารสนเทศไทย ครั้งที่ 31 ผลักดันการใช้เทคโนโลยีดิจิทัลจัดระบบฐานข้อมูลสุขภาพให้มีความปลอดภัย และมีคุณภาพ
ปลัดกระทรวงสาธารณสุข เปิดการประชุมระดับชาติด้านเวชสารสนเทศครั้งที่ 11 และการประชุมวิชาการสมาคมเวชสารสนเทศไทย ครั้งที่ 31 ผลักดันการใช้เทคโนโลยีดิจิทัลจัดระบบฐานข้อมูลสุขภาพให้มีความปลอดภัย และมีคุณภาพ นำมาใช้ประโยชน์ในการวางแผนการจัดการด้านสุขภาพประชาชนในอนาคต
วันนี้ (23 พฤศจิกายน 2565) ที่ โรงแรม ดิ เอมเมอรัลด์ กรุงเทพมหานคร นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิด การประชุมระดับชาติด้านเวชสารสนเทศ ครั้งที่ 11 และการประชุมวิชาการสมาคมเวชสารสนเทศไทย ครั้งที่ 31 ประจำปี พ.ศ.2565 โดยมี แพทย์หญิงจามรี เชื้อเพชระโสภณ นายกสมาคมเวชสารสนเทศไทย ผู้บริหารกระทรวงสาธารณสุข และบุคลากรจากภาครัฐและเอกชน ร่วมประชุม
กว่า 400 คนพร้อมมอบประกาศนียบัตรรับรองคุณภาพระบบเทคโนโลยีสารสนเทศในโรงพยาบาล และประกาศเกียรติคุณการพัฒนาคุณภาพระบบเทคโนโลยีสารสนเทศในโรงพยาบาล
นายแพทย์โอภาส กล่าวว่า รัฐบาลตระหนักถึงการเปลี่ยนแปลงด้านเทคโนโลยีที่มีต่อมิติการทำงานของหน่วยงานภาครัฐ จึงให้ความสำคัญและสนับสนุนให้นำเทคโนโลยีดิจิทัลมาใช้ในการพัฒนาระบบราชการของประเทศ ซึ่งในช่วงสถานการณ์โควิด 19 ที่ผ่าน Digital Healthcare ได้เข้ามามีบทบาทสำคัญต่อวงการแพทย์และการบริการด้านสาธารณสุขของไทย ทั้งการแพทย์ทางไกล (Telemedicine) หรือการให้คำปรึกษาทางไกล
การจัดระบบส่งยาให้ผู้ป่วยที่บ้าน เพื่อลดปัญหาความแออัดและลดความเหลื่อมล้ำของการเข้าถึงบริการสาธารณสุข เป็นต้น ทำให้สามารถดูแลสุขภาพประชาชนได้อย่างมีประสิทธิภาพ กระทรวงสาธารณสุขจึงมีนโยบายส่งเสริมให้โรงพยาบาลทั่วประเทศพัฒนาการใช้เทคโนโลยีสารสนเทศอย่างมีคุณภาพมากขึ้นกว่าเดิม โดยเน้นเรื่องการจัดการข้อมูลให้เกิดความปลอดภัย และการพัฒนาคุณภาพข้อมูลในระบบฐานข้อมูล ให้เป็นข้อมูลที่มีคุณภาพ สามารถนำมาใช้อ้างอิงและนำมาวางแผนการจัดการด้านสุขภาพได้อย่างมีประสิทธิภาพ
“การจัดการคุณภาพด้าน IT ตั้งแต่พื้นฐานเป็นสิ่งจำเป็นอย่างยิ่งสำหรับการพัฒนาคุณภาพในการดูแลสุขภาพและการจัดบริการสุขภาพในอนาคต เพราะจะเป็นตัวเชื่อมระหว่างประชาชน ผู้ป่วย ชุมชน ให้เข้ามามีส่วนร่วมในระบบแทนที่จะเป็นผู้รับอย่างเดียว เช่น การนำ Internet of Things (IoT) มาปรับใช้กับระบบข้อมูลผู้ป่วย โดยนำข้อมูลต่าง ๆ มาประมวลผลให้เกิดประโยชน์และประสิทธิภาพ รวมทั้งการใช้ AI ในการจัดระบบบริการให้ดียิ่งขึ้น ประชาชนได้รับความสะดวก รวดเร็ว ช่วยลดความแออัด ลดความเหลื่อมล้ำของการเข้าถึงบริการได้”
นายแพทย์โอภาส กล่าว
สำหรับการจัดประชุมในปีนี้ จัดขึ้นภายใต้แนวคิด “การบูรณาการการพัฒนาระบบเทคโนโลยีดิจิทัลทางสุขภาพเพื่อยกระดับคุณภาพชีวิตประชาชน” Digital Health Technology Integration for Better Quality of Life ใช้เทคโนโลยีเป็นเครื่องมือที่จะเชื่อมโยงข้อมูล และสร้างนวัตกรรมใหม่ ลดปัญหาความเสี่ยงในการถูกโจมตีด้านความปลอดภัย และเพิ่มคุณค่าการนำข้อมูลไปใช้ในการวางนโยบายการดูแลสุขภาพประชาชนในอนาคต อาทิ โรคเรื้อรัง สังคมผู้สูงอายุ และภาวะแทรกซ้อนในโรคอื่นๆ ซึ่งจะเป็นส่วนหนึ่งที่ช่วยส่งเสริมให้ระบบสาธารณสุขไทยได้ใช้เทคโนโลยีสารสนเทศอย่างมีคุณภาพ
**************************** 23 พฤศจิกายน 2565
วันพุธที่ 23 พฤศจิกายน 2565
ADMM-Plus ประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา (ASEAN Defence Ministers' Meeting-Plus)
ADMM-Plus (ASEAN Defence Ministers' Meeting-Plus)
วันพุธที่ 23 พฤศจิกายน 2565
รองโฆษกรัฐบาลตำหนิกลุ่มผู้ไม่หวังดี หยุดให้ข้อมูลมั่ว เผยตัวเลขเศรษฐกิจไทยดีขึ้นต่อเนื่อง ล่าสุด JCR ปรับเพิ่มความน่าเชื่อถือไทยจาก A- เป็น A   เสถียรภาพ
รองโฆษกรัฐบาลตำหนิกลุ่มผู้ไม่หวังดี หยุดให้ข้อมูลมั่ว เผยตัวเลขเศรษฐกิจไทยดีขึ้นต่อเนื่อง ล่าสุด JCR ปรับเพิ่มความน่าเชื่อถือไทยจาก A- เป็น A   เสถียรภาพ
วันที่ 23 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยเศรษฐกิจไทยปรับตัวดีขึ้นต่อเนื่อง ปรากฏชัดจากตัวเลขรายได้แผ่นดินปีงบประมาณ 2565 ที่จัดเก็บได้มากกว่าที่ประมาณการไว้ถึง 1.5 แสนล้านบาท ภาพรวมเศรษฐกิจ 9 เดือนแรกของปี ขยายตัว 3.1 % พร้อมตำหนิกลุ่มผู้ไม่หวังดี บิดเบือนข้อมูลเพื่อทำลายความมั่นใจต่อเศรษฐกิจประเทศ โดยล่าสุด มีการแชร์ส่งต่อข้อความมูลเท็จว่า รัฐบาลกู้เงินจนหนี้ท่วม คลังไม่สามารถจัดการหนี้ได้ ขอยืนยันว่า ไม่เป็นความจริง ดูได้จากการกู้เงินเพื่อชดเชยการขาดดุลงบประมาณในปี 2565 นั้น รัฐบาลกู้จริง 6.52 แสนล้านบาทจากที่ประมาณการไว้ 7 แสนล้านบาท ขณะที่ภาพรวมของการกู้เงินในช่วงที่เกิดการระบาดของ COVID-19 นับตั้งแต่ปี 2563 เป็นไปเพื่อแก้ไขปัญหา ช่วยเหลือและเยียวยาทุกภาคส่วนที่ได้รับผลกระทบ ส่งผลให้เศรษฐกิจไทย (GDP) ปี 2563 หดตัวลดลงเพียงร้อยละ 5.1 ซึ่งดีกว่าที่ IMF คาดการณ์ว่าจะหดตัวที่ร้อยละ 8 นอกจากนี้ ระดับหนี้สาธารณะคงค้าง ณ สิ้นเดือนก.ย. 65 อยู่ที่ 10.37 ล้านบาท หรือคือเป็นร้อยละ 60.41 ต่อ GDP ต่ำกว่าที่กำหนดเพดานไว้ ร้อยละ70 ซึ่งกระทรวงการคลังให้ความมั่นใจว่าไม่ก่อให้เกิดปัญหาการคลังแต่อย่างใด เนื่องจากรัฐบาลมีความสามารถในการชำระหนี้ (Debt affordability) รวมทั้งยังมีการติดตามสัดส่วนภาระดอกเบี้ยต่อประมาณการรายได้ประจำปีอย่างใกล้ชิด
รองโฆษกประจำสำนักนายกรัฐมนตรียังเปิดเผยว่า สถาบันจัดอันดับความน่าเชื่อถือ ชั้นนำระดับสากล ล้วนมีความมั่นใจในภาพรวมเศรษฐกิจไทย โดยได้ทยอยออกการรายงานอันดับความน่าเชื่อถือของประเทศไทยที่ BBB+ Stable Outlook ซึ่งเป็นระดับที่น่าพอใจค่อนข้างมากภายใต้สถานการณ์วิกฤติ COVID-19 ดังนี้ 1) Moody’s (7 เม.ย. 65) เชื่อว่า แม้หนี้รัฐบาลเพิ่มสูงขึ้นแต่ตัวชี้วัดภาคการคลังและหนี้สาธารณะยังคงแข็งแกร่งเมื่อเทียบกับกลุ่มประเทศอันดับความน่าเชื่อถือระดับเดียวกัน และมีแนวโน้มที่จะรักษาระดับความแข็งแกร่งดังกล่าวได้ต่อไป 2) Fitch Ratings (21 มิ.ย. 65) รายงานว่า รัฐบาลได้บรรเทาความเสี่ยงของหนี้ภาครัฐบาลด้วยการบริหารจัดการทางการคลังอย่างรอบคอบ มีตลาดทุนในประเทศที่มั่นคง และหนี้สาธารณะส่วนใหญ่เป็นหนี้สกุลเงินบาท และล่าสุด 3) Japan Credit Rating Agency (11 พ.ย. 65) ได้ปรับเพิ่มอันดับความน่าเชื่อถือของประเทศไทยจากระดับ A- เป็น A และคงมุมมองความน่าเชื่อถือในระดับมีเสถียรภาพ (Stable Outlook)
“ขอให้ประชาชนรับฟังข้อมูลด้วยความระมัดระวัง เพราะมีผู้ที่มีพฤติกรรมชอบบินเบือนข้อมูลเพื่อทำลายความน่าเชื่อถือของประเทศการมีมุมมองและการวิเคราะห์ที่แตกต่างเป็นเรืองปกติ แต่ต้องมาจากฐานข้อมูลที่ถูกต้องด้วย ประเด็นสถานะทางการคลัง ประชาชนสามารถติดตามตัวเลขที่ถูกต้องจากการเผยแพร่จากส่วนราชการ และยังมีการรายงานภาพรวมเศรษฐกิจประเทศจากสถาบันชั้นนำของต่างประเทศ ซึ่งจะได้ทราบข้อเท็จจริงจากการประเมินของหลายมุมมอง และปัจจุบันนี้มีข้อสรุปว่า สถานะการเงินการคลังไทยมีความแข็งแกร่ง และภาพรวมเศรษฐกิจที่ดี อัตรการว่างงานต่ำมากด้วย” นางสาวรัชดากล่าว
วันพุธที่ 23 พฤศจิกายน 2565
รองปลัดกระทรวงเกษตรและสหกรณ์ เข้าร่วมประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 3/2565
รองปลัดกระทรวงเกษตรและสหกรณ์ เข้าร่วมประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 3/2565
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจาก ปลัดกระทรวงเกษตรและสหกรณ์ เข้าร่วมประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 3/2565 โดยมีนายแพทย์โสภณ เมฆธน   ผู้ช่วยรัฐมนตรีประจำกระทรวงสาธารณสุข เป็นประธาน ณ ห้องประชุมชัยนารถนเรนทร อาคาร 1 ชั้น 2 สำนักงานปลัดกระทรวงสาธารณสุข
การประชุมดังกล่าว เพื่อรับทราบความก้าวหน้าผลการดำเนินงานของคณะอนุกรรมการในคณะกรรมการควบคุมผลิตภัณฑ์ยาสูบแห่งชาติด้านติดตาม ประเมินผล และตรวจสอบการดำเนินงานควบคุมผลิตภัณฑ์ยาสูบ, ด้านบำบัดรักษา และฟื้นฟูผู้เสพติดผลิตภัณฑ์ยาสูบ, ด้านกฎหมาย และด้านการเร่งรัดติดตามการดำเนินคดีการกระทำความผิดตามพระราชบัญญัติควบคุมผลิตภัณฑ์ยาสูบ พ.ศ.2560 โดยร่วมพิจารณาในประเด็น ดังนี้ การเข้าเป็นภาคีต่อพิธีสารว่าด้วยการขจัดการค้าผลิตภัณฑ์ยาสูบผิดกฎหมายภายใต้กรอบอนุสัญญาขององค์การอนามัยโลกว่าด้วยการควบคุมยาสูบ, การขอข้อมูลประกอบการพิจารณาของคณะอนุกรรมาธิการพิจารณาศึกษาปัจจัยที่ส่งผลกระทบต่อระบบสุขภาพและติดตาม การบังคับใช้กฎหมายด้านสาธารณสุข และมาตรการกระตุ้นการคัดกรองผู้เสพติดผลิตภัณฑ์ยาสูบเชิงรุก
วันอังคารที่ 22 พฤศจิกายน 2565
ก.อุตฯ จัดพิธีทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสำหรับพระสงฆ์ไทย ณ วัด
ก.อุตฯ จัดพิธีทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสำหรับพระสงฆ์ไทย ณ วัดทองนพคุณ
วันนี้ (22 พฤศจิกายน 2565) เวลา 13.00 น. ดร.ณัฐพล รังสิตพล ปลัดกระทรวงอุตสาหกรรม เป็นประธานในพิธีทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสำหรับพระสงฆ์ไทย
ในการนี้ พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานพระบรมราชานุญาตให้จัดพิธีทอดผ้าป่า เพื่อสนับสนุนและเผยแผ่การดำเนินงานของโครงการทุนเล่าเรียนหลวง สำหรับพระสงฆ์ไทย ซึ่งมหาเถรสมาคมได้มีมติให้คณะสงฆ์สนับสนุนและขอความร่วมมือจากวัดต่าง ๆ ทั้งในส่วนกลางและส่วนภูมิภาค จัดพิธีทอดผ้าป่าในวันที่ 13 ตุลาคม ของทุกปี ซึ่งเป็นวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้ทรงพระราชทานจัดตั้งโครงการทุนเล่าเรียนหลวงสำหรับพระสงฆ์ไทย เพื่อสนับสนุนและส่งเสริมพระภิกษุและสามเณรให้ได้มีโอกาสศึกษาพระปริยัติธรรมและพระธรรมวินัยอย่างลึกซึ้ง
สำหรับงานวันนี้มีผู้บริหารกระทรวงเข้าร่วมกันอย่างพร้อมเพรียง อาทิ นายสมพล โนดไธสง นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม คณะผู้บริหารระดับสูง ข้าราชการ ลูกจ้าง พนักงานกระทรวงอุตสาหกรรม ร่วมทำบุญทอดผ้าป่าฯ ณ วัดทองนพคุณ แขวงคลองสาน เขตคลองสาน กรุงเทพมหานคร
วันอังคารที่ 22 พฤศจิกายน 2565
รัฐบาลจัดเก็บรายได้ปี65 สูงกว่าเป้า 1.51 แสนล้าน กู้น้อยลง 4.74 หมื่นล้าน
รัฐบาลจัดเก็บรายได้ปี65 สูงกว่าเป้า 1.51 แสนล้าน กู้น้อยลง 4.74 หมื่นล้าน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 22 พฤศจิกายน 2565 ว่า ครม.เห็นชอบรายงานการรับจ่ายเงินงบประมาณประจำปีงบประมาณ 2565 ครอบคลุมระหว่างวันที่ 1 ตุลาคม 2564 ถึง 30 กันยายน 2565 รายงานฉบับนี้ กระทรวงการคลังได้ประมวลข้อมูลจากรายงานในระบบสารสนเทศเพื่อการบริหาร (MIS: Financial Analytics) ในระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) ที่หน่วยงานของรัฐบันทึกเข้ามาในระบบ โดยมีรายละเอียด ดังนี้
1.รายได้แผ่นดินที่หน่วยงานของรัฐจัดเก็บและนำเงินส่งคลัง ประมาณการ 2,400,000 ล้านบาท จัดเก็บจริง 2,551,223 ล้านบาท สูงกว่าประมาณการ 151,223 ล้านบาท สาเหตุที่รายได้สูงกว่าประมาณการ เนื่องจากมีรายได้จากภาษีอากร การขายสิ่งของและบริการ และรัฐพาณิชย์เพิ่มขึ้น
2.รายรับจากการกู้เงิน เพื่อชดเชยการขาดดุลงบประมาณ ประมาณการ 700,000 ล้านบาท กู้จริง 652,553 ล้านบาท ต่ำกว่าประมาณการ 47,447 ล้านบาท สาเหตุที่ต่ำกว่าประมาณการ เนื่องจากมีการปรับลดกรอบวงเงินกู้
3.รายจ่ายตามงบประมาณ ประมาณการ 3,100,000 ล้านบาท จ่ายจริง 2,900,727 ล้านบาท ต่ำกว่าประมาณการ 8,717 ล้านบาท (ยังไม่รวมเงินกันไว้เบิกเหลื่อมปี 190,556 ล้านบาท) สาเหตุที่รายจ่ายต่ำกว่าประมาณการ เนื่องจากผลกระทบจากการระบาดของโควิด-19 ทำให้หน่วยงานของรัฐใช้จ่ายเงินงบประมาณช้าไม่ทันตามระยะเวลาที่กำหนด
4.รายจ่ายตามกฎหมายว่าด้วยเงินคงคลัง จำนวน 33,655 ล้านบาท
5.ดุลการรับ-จ่ายเงิน ประกอบด้วย 1.รายรับทั้งสิ้นที่เกิดขึ้นจริง 3,203,775 ล้านบาท (รวมรายได้แผ่นดินที่ได้รับจริง 2,551,223 ล้านบาท และเงินกู้ฯ ที่รับจริง 652,553 ล้านบาท) 2.รายจ่ายที่เกิดขึ้นจริงตามประมาณ 3,148,060 ล้านบาท (รวมรายจ่ายงบประมาณตามงบประมาณ 2,900,727 ล้านบาท รายจ่ายจากเงินกันไว้เบิกเหลื่อมปีที่จ่ายจริง (ปี 2564) 213,678 ล้านบาท และรายจ่ายตามกฎหมายว่าด้วยเงินคงคลัง 33,655 ล้านบาท) ทั้งนี้ รายรับสูงกว่ารายจ่าย 55,715 ล้านบาท เนื่องจากหน่วยงานของรัฐจัดเก็บและนำส่งรายได้สูงกว่าประมาณการ เช่น ภาษีเงินได้นิติบุคคล ภาษีมูลค่าเพิ่ม และภาษีสินค้าเข้า – ออก
พร้อมกันนี้ ครม.ได้มีมติเห็นชอบหลักการและกรอบการจัดทำยุทธศาสตร์การจัดสรรงบประมาณรายจ่ายประจำปีงบประมาณ พ.ศ.2567 โดยมีความสอดคล้องกับยุทธศาสตร์ชาติ พ.ศ.2561-2580 ซึ่งประกอบด้วย 6 ด้าน คือ 1.ความมั่นคง 2.สร้างความสามารถในการแข่งขัน 3.พัฒนาเสริมสร้างศักยภาพทรัพยากรมนุษย์ 4.สร้างโอกาสความเสมอภาคทางสังคม 5.สร้างการเติบโตบนคุณภาพชีวิตที่เป็นมิตรต่อสิ่งแวดล้อม 6.ปรับสมดุลพัฒนาระบบการบริหารจัดการภาครัฐ ส่วนโครงการที่หน่วยราชการเสนอเข้ามาในเบื้องต้นมีจำนวนประมาณ 1,026 โครงการ สำหรับการดำเนินการเกี่ยวกับการจัดทำงบประมาณรายจ่ายประจำปีงบประมาณ พ.ศ.2567 ในระยะต่อไปนั้น ในช่วงเดือนธันวาคม 2565 – มกราคม 2566 หน่วยรับงบประมาณจัดทำรายละเอียดคำขอรับงบประมาณ ช่วงเดือนมกราคม - มีนาคม 2566 พิจารณารายละเอียดงบประมาณ ช่วงเดือนมีนาคม- เมษายน 2566 เปิดรับฟังความคิดเห็น ช่วงเดือนพฤษภาคม – มิถุนายน 2566 สภาพิจารณางบประมาณ วาระที่ 1
วันจันทร์ที่ 21 พฤศจิกายน 2565
Soft Power ความเป็นไทยสุดอลังการ
Soft Power ความเป็นไทยสุดอลังการ
ภาพความประทับใจและสีสันงาน Gala Dinner ต้อนรับผู้นำเขตเศรษฐกิจเอเปค APEC 2022 THAILAND นำโดยศิลปินชื่อดัง เบิร์ด ธงไชย แมคอินไตย์ ตามมาด้วยการแสดงโขน โนรา เทศกาลลอยกระทงในน่านน้ำเจ้าพระยาสุดอลังการ ณ หอประชุมกองทัพเรือ กรุงเทพฯ เมื่อค่ำคืนของวันที่ 17 พ.ย. 2565 ที่ผ่านมา
วันอังคารที่ 22 พฤศจิกายน 2565
​นายกรัฐมนตรีร่วมประชุมผู้นำเขตเศรษฐกิจเอเปค ครั้งที่ 29
วันพฤหัสบดีที่ 17 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี เข้าร่วมการประชุมผู้นำเขตเศรษฐกิจเอเปค ครั้งที่ 29
ในฐานะผู้นำประเทศเจ้าภาพภายใต้แนวคิด Open. Connect. Balance. เปิดกว้าง สร้างสัมพันธ์ เชื่อมโยงกัน
สู่สมดุล ณ ศูนย์การประชุมแห่งชาติสิริกิติ์ ซึ่งเริ่มตั้งแต่วันนี้ – 19 พ.ย.2565 มีผู้นำเข้าร่วมทั้งสิ้น 14
เขตเศรษฐกิจ และมอบผู้แทน 7 เขตเศรษฐกิจ ได้แก่ เกาหลีใต้ มาเลเซีย เม็กซิโก เปรู รัสเซีย จีนไทเป
และสหรัฐอเมริกา รวมทั้งมีแขกพิเศษ เช่น ประธานาธิบดีฝรั่งเศสและมกุฎราชกุมารและนายกรัฐมนตรีซาอุดีอาระเบีย
โดยรัฐบาลเตรียมการอย่างเต็มที่มาตลอดปีและเชื่อมั่นว่าการประชุมในครั้งนี้จะเป็นประโยชน์ต่อเศรษฐกิจไทย
และเขตเศรษฐกิจสมาชิกเอเปคอย่างเป็นรูปธรรม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 21 พฤศจิกายน 2565
ปลัดดีอีเอส เปิดแผน 4 ข้อ ขับเคลื่อนดิจิทัลทรานส์ฟอร์เมชั่นไทย พร้อมสร้างแพลตฟอร์มการชำระเงิน ออนไลน์ใน 6 เดือน
ปลัดดีอีเอส เปิดแผน 4 ข้อ ขับเคลื่อนดิจิทัลทรานส์ฟอร์เมชั่นไทย พร้อมสร้างแพลตฟอร์มการชำระเงิน ออนไลน์ใน 6 เดือน
ดีอีเอสชู4ประเด็นหลักขับเคลื่อนดิจิทัลไทยดันกระทรวงมากกว่าครึ่งใช้เอกสารอิเล็กทรอนิกส์(Paperless)ใน6เดือน
ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)ปลัดคนที่4ของดีอีเอสซึ่งรับตำแหน่งเมื่อต้นเดือนตุลาคมที่ผ่านมากล่าวถึงนโยบายและทิศทางในการขับเคลื่อนดิจิทัลทั้งภาครัฐและเอกชนของไทยว่าดีอีเอสมีนโยบาย4เรื่องหลักในการขับเคลื่อนดิจิทัลทรานฟอร์มเมชั่นของประเทศประกอบด้วย
1.การสร้างความปลอดภัยบนเครือข่ายดิจิทัล(Safe & secured)
2.การเข้าถึงบริการด้านดิจิทัลในราคาที่สมเหตุสมผล(Reasonably affordable)
3.บริการเครือข่ายเพื่อลดความเหลื่อมล้ำ (Widely available)
4.นวัตกรรม(Innovation)
ในส่วนของการสร้างความปลอดภัยบนเครือข่ายดิจิทัลดีอีเอสมีความมุ่งมั่นที่จะสร้างความปลอดภัยบนเครือข่ายออนไลน์เพื่อให้เกิดความเชื่อมั่นในการทำธุรกรรมต่างๆซึ่งเป็นปัจจัยสำคัญในการขยายและการพัฒนาเศรษฐกิจของประเทศนอกจากนี้ดีอีเอสยังจะพัฒนาเทคโนโลยีอาทิเอไอ(Artificial intelligence)เพื่อลดการหลอกลวง(Scamming)บนเครือข่ายดิจิทัลที่เกิดขึ้นในประเทศโดยมีการทำงานร่วมกับหน่วยงานที่เกี่ยวข้องอาทิธนาคารแห่งประเทศไทยร่วมมือในการปรับปรุงระบบการแลกเปลี่ยนข้อมูลของธนาคารให้มีประสิทธิภาพเพื่อให้ทุกธนาคารสามารถทำธุรกรรมออนไลน์ร่วมกันได้มีการสร้างแพลตฟอร์มการตลาดกลาง(Marketplace)เพื่อให้การทำตลาดและการชำระเงินบนโลกดิจิทัลมีประสิทธิภาพมากยิ่งขึ้นทั้งนี้คาดว่าจะสามารถเห็นภาพรวมในการนำเสนอแพลตฟอร์มดิจิทัลออกสู่สาธารณะได้ภายใน6เดือนรวมถึงสามารถแจ้งความผิดปกติบนเครือข่ายออนไลน์ผ่านแอปพลิเคชันเป๋าตังซึ่งมีผู้ใช้มากกว่า40ล้านคน
นอกจากนี้กระทรวงยังมีแผนที่จะขับเคลื่อนให้กระทรวงต่างๆประมาณ10กระทรวงจาก20กระทรวงมีการใช้ดิจิทัลมากยิ่งขึ้นภายใน6เดือนจากปัจจุบันมีการพัฒนาและมีการใช้ดิจิทัลหลากหลายรูปแบบเช่นการลดใช้กระดาษ(Paperless)ใน3กระทรวงได้แก่กระทรวงดิจิทัลเพื่อเศรษฐกิจและสังคมกระทรวงยุติธรรมและกระทรวงการต่างประเทศที่มีการพัฒนาและใช้เทคโนโลยีดิจิทัลมากกว่า80เปอร์เซ็นต์สำหรับการส่งเสริมให้ประชาชนสามารถเข้าถึงบริการด้านดิจิทัลได้ในราคาที่สมเหตุสมผล(Reasonably affordable)นั้นดีอีเอสมีนโยบายที่จะส่งเสริมให้ผู้ให้บริการอินเทอร์เน็ต(Service providers)มีการแข่งขันกันอย่างเป็นธรรมรวมถึงส่งเสริมความร่วมมือกับต่างประเทศเพื่อพัฒนาโครงข่ายอินเทอร์เน็ตระหว่างประเทศของไทยให้มีประสิทธิภาพมากยิ่งขึ้นซึ่งจะสามารถช่วยลดราคาอินเทอร์เน็ตในประเทศทำให้สามารถลดความเหลื่อมล้ำในการเข้าถึงอินเทอร์เน็ตได้อีกทางหนึ่ง
ศาสตราจารย์พิเศษวิศิษฏ์กล่าวต่อว่าสำหรับบริการเครือข่ายอย่างทั่วถึงเพื่อลดการเหลื่อมล้ำ (Widely available)ดีอีเอสร่วมกับกระทรวงศึกษาธิการในการให้บริการอินเทอร์เน็ตชายขอบเพื่อสร้างโอกาสในการใช้ดิจิทัลของนักเรียนชายขอบสามารถใช้ดิจิทัลและเครือข่ายออนไลน์ในการเข้าถึงความรู้ได้มากยิ่งขึ้นและในส่วนของนวัตกรรมนั้นดีอีเอสมีนโยบายที่จะขับเคลื่อนนวัตกรรมต่างๆอย่างเต็มที่สามารถที่จะเพิ่มประสิทธิภาพการทำงานยกระดับการพัฒนาประเทศรวมถึงสร้างศักยภาพการแข่งขันของประเทศด้วย
“ดีอีเอสมีแผนที่จะนำเทคโนโลยีและพัฒนาเทคโนโลยีร่วมกับหน่วยงานที่เกี่ยวข้องในการขับเคลื่อนดิจิทัลทรานส์ฟอร์เมชั่นของไทยเพื่อเพิ่มศักยภาพและประสิทธิภาพการแข่งขันของประเทศในยุคดิจิทัลที่มีการปรับเปลี่ยนอย่างรวดเร็ว”ปลัดกระทรวงดิจิทัลฯกล่าว
**************
วันอังคารที่ 22 พฤศจิกายน 2565
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 22 พ.ย. 2565
...
กระทรวงคมนาคม สรุปสถานการณ์อุทกภัยบนโครงข่ายของ คค. ณ วันที่ 22 พ.ย. 2565 เวลา 15.00 น. ดังนี้
1. มีโครงข่ายคมนาคมที่ได้รับผลกระทบ คือ ถนนทางหลวงชนบท จำนวน 3 สายทาง 3 แห่ง ผ่านได้ 1 แห่ง ไม่สามารถผ่านได้ 2 แห่ง
2. จังหวัดที่ได้รับผลกระทบมีจำนวน 3 จังหวัด โดยจังหวัดที่มีสายทางที่ไม่สามารถสัญจรผ่านได้ จำนวน 2 จังหวัด จังหวัดละ 1 สายทาง ได้แก่ จ.ชัยนาท (ชน.3018) และ จ.เชียงใหม่ (ชม.3003)
3. ถนนทางหลวง สถานการณ์ปกติ
4. บขส. และ รฟท. เดินรถได้ตามปกติ
5. ท่าอากาศยาน ไม่มีรายงานการได้รับผลกระทบ
6. ท่าเรือในแม่น้ำเจ้าพระยาได้รับผลกระทบจากระดับน้ำที่สูงขึ้น ส่งผลกระทบต่อการให้บริการเดินเรือโดยสารไฟฟ้า MINE Smart Ferry มีการปรับตารางเวลาการให้บริการตามสถานการณ์ของระดับน้ำ
7. ทช. เตรียมความพร้อมเครื่องจักร วัสดุซ่อมบำรุง พร้อมติดตั้งป้ายเตือน/อำนวยความสะดวกและปลอดภัยแก่ประชาชนในเส้นทางที่ได้รับผลกระทบ
8. จท. เฝ้าระวังระดับน้ำ/ปริมาณน้ำไหลผ่านของแหล่งน้ำธรรมชาติ อ่างเก็บน้ำ และเขื่อนอย่างใกล้ชิด เพื่อเตรียมรับมือและประชาสัมพันธ์ข้อมูลให้กับประชาชนในพื้นที่ทราบ
ทั้งนี้ กระทรวงคมนาคม ได้เตรียมความพร้อม บุคลากร เครื่องมือ เครื่องจักร วัสดุอุปกรณ์ เพื่อซ่อมแซมเส้นทาง ติดตั้งป้ายเตือน และอุปกรณ์อำนวยความปลอดภัย และยังคงเฝ้าระวังสถานการณ์อุทกภัยอย่างต่อเนื่อง เพื่อประชาสัมพันธ์ข้อมูลให้ประชาชนทราบ อำนวยความสะดวกการเดินทาง และให้ความช่วยเหลือประชาชนที่ได้รับผลกระทบอย่างรวดเร็ว โดยสามารถสอบถามเส้นทาง ข้อมูลเพิ่มเติม หรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จำกัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
วันอังคารที่ 22 พฤศจิกายน 2565
ครม.อนุมัติงบกลาง 540 ล้านบาท เป็นค่าใช้จ่ายในการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาติ
ครม.อนุมัติงบกลาง 540 ล้านบาท เป็นค่าใช้จ่ายในการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาติ
วันที่ 22 พฤศจิกายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)อนุมัติงบกลาง รายการเงินสำรองจ่ายเพื่อกรณีฉุกเฉินหรือจำเป็นวงเงิน 540 ล้านบาท เพื่อเป็นค่าใช้จ่ายในการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาติ ปีงบประมาณ 2566 ตามที่สำนักงานสภาเกษตรกรแห่งชาติเสนอ
ทั้งนี้ เนื่องจากสมาชิกสภาเกษตรกรแห่งชาติที่ปฏิบัติหน้าที่อยู่ในปัจจุบันครบวาระการดำรงตำแหน่ง เมื่อวันที่ 23 มีนาคม 2559 และสมาชิกสภาเกษตรกรจังหวัดครบวาระการดำรงตำแหน่งเมื่อวันที่ 15 สิงหาคม 2559 โดยนายกรัฐมนตรีได้เห็นชอบในเรื่องนี้แล้วและจะเดินทางไปมอบนโยบายเกี่ยวกับการเลือกตั้งสมาชิกสภาเกษตรกรจังหวัด ประเภทผู้แทนเกษตรกร ในวันที่ 25 พ.ย. 2565
สำหรับกำหนดการเลือกตั้งฯ จะมีขึ้นในวันที่ 25 ธ.ค. 2565 นี้ ซึ่งการสนับสนุนจากรัฐบาลจะมีส่วนให้เกิดการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาติโดยสุจริตและเป็นธรรม ได้มาซึ่งสภาเกษตรกรที่เป็นตัวแทนของเกษตรกรเพื่อดำเนินกิจกรรมต่างๆ ทั้งการคุ้มครองและรักษาผลประโยชน์ของเกษตรกรในการผลิต แปรรูป การตลาด สนับสนุนสิทธิและการมีส่วนร่วมของเกษตรกรในการกำหนดนโยบาย วางแผนงานอย่างเป็นระบบ ให้เกษตรกรได้รับประโยชน์สูงสุด พัฒนาภาคเกษตรกรรมและเศรษฐกิจภาพรวมของประเทศอย่างยั่งยืนต่อไป
โดยการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาตินี้ เป็นไปตามพระราชบัญญัติสภาเกษตรกรแห่งชาติ พ.ศ. 2553 มาตรา 8 และมาตรา 37 ซึ่งกำหนดวาระการดำรงตำแหน่งสมาชิกสภาเกษตรกรแห่งชาติ และสมาชิกสภาเกษตรกรจังหวัด คราวละ 4 ปี นับแต่วันที่ประกาศในราชกิจจานุเบกษา
สำหรับสมาชิกสภาเกษตรกรแห่งชาติที่ปฏิบัติหน้าที่อยู่ในปัจจุบันครบวาระการดำรงตำแหน่งไปตั้งแต่ปี 2559 แล้ว แต่ในมาตรา 8 วรรค 2 กำหนดให้สมาชิกสภาเกษตรกรแห่งชาติซึ่งพ้นจากตำแหน่งตามวาระยังคงปฏิบัติหน้าที่ต่อไปจนกว่าจะมีประกาศชื่อสมาชิกสภาเกษตรกรแห่งชาติชุดใหม่ ซึ่งทางสำนักงานสภาเกษตรกรแห่งชาติ ได้ทำหนังสือถึงเลขาธิการนายกรัฐมนตรีนำเสนอนายกรัฐมนตรีเพื่อขอความเห็นชอบจัดการเลือกตั้งสมาชิกสภาเกษตรกรจังหวัดและสมาชิกสภาเกษตรกรแห่งชาติที่ครบวาระการดำรงตำแหน่ง ซึ่งเลขาธิการนายกรัฐมนตรีได้แจ้งว่า นายกรัฐมนตรีพิจารณาแล้วเห็นชอบในหลักการตามที่สภาเกษตรกรแห่งชาติเสนอ จึงได้นำเรื่องเข้าสู่การพิจารณาของครม.ในวันนี้
วันอังคารที่ 22 พฤศจิกายน 2565
สธ.จัดเวทีแลกเปลี่ยนประสบการณ์ “ไทย” ขับเคลื่อนงานหลักประกัน-สร้างเสริมสุขภาพ ร่วมกับ 8 ประเทศ
กระทรวงสาธารณสุข จับมือ สปสช. สสส. สช. และแผนงาน CCS-EnLIGHT จัดประชุมเชิงปฏิบัติการแลกเปลี่ยนงานหลักประกันสุขภาพ สร้างเสริมสุขภาพ ระบบสุขภาพ และขับเคลื่อนนโยบายสุขภาพดีของประชาชน ผ่านประสบการณ์และบทบาทนำของไทยให้แก่ 8 ประเทศในเอเชีย
กระทรวงสาธารณสุข จับมือ สปสช. สสส. สช. และแผนงาน CCS-EnLIGHT จัดประชุมเชิงปฏิบัติการแลกเปลี่ยนงานหลักประกันสุขภาพ สร้างเสริมสุขภาพ ระบบสุขภาพ และขับเคลื่อนนโยบายสุขภาพดีของประชาชน ผ่านประสบการณ์และบทบาทนำของไทยให้แก่ 8 ประเทศในเอเชีย หวังสร้างเครือข่ายการทำงานร่วมกัน
วันนี้ (22 พฤศจิกายน 2565) นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ 11) และโฆษกกระทรวงสาธารณสุข กล่าวว่า ได้รับมอบหมายจาก นพ.โอภาส การย์กวินพงศ์ ปลัดกระทรวงสาธารณสุข ให้เป็นประธานพิธีเปิดการประชุมเชิงปฏิบัติการ “Health and Well-Being in All Policies: Thailand Experience” ซึ่งจัดขึ้นระหว่างวันที่ 21-25 พฤศจิกายน 2565 ที่โรงแรมบลิสตัน สุวรรณ พาร์ควิว โดยความร่วมมือของ สำนักงานพัฒนานโยบายสุขภาพระหว่างประเทศ กระทรวงสาธารณสุข สำนักงานหลักประกันสุขภาพแห่งชาติ (สปสช.) สำนักงานกองทุนสนับสนุนการสร้างเสริมสุขภาพ (สสส.) และสำนักงานคณะกรรมการสุขภาพแห่งชาติ (สช.) โดยแผนงาน Enhancing Leadership in Global Health Thailand ภายใต้ความร่วมมือระหว่างรัฐบาลไทยกับองค์การอนามัยโลก (CCS-EnLIGHT) เพื่อแลกเปลี่ยนประสบการณ์เรื่องหลักประกันสุขภาพถ้วนหน้าระบบสุขภาพ การสร้างเสริมสุขภาพ และการขับเคลื่อนนโยบายทางด้านสุขภาพ ผ่านการสร้างความร่วมมือของทุกภาคส่วนที่เกี่ยวข้องเพื่อพัฒนานโยบายที่เอื้อต่อการมีสุขภาพดีของประชาชน รวมถึงสร้างเครือข่ายของผู้เข้าร่วมอบรมในการสร้างความร่วมมือต่อไปในอนาคต
“การประชุมเชิงปฏิบัติการนี้เป็นการเน้นย้ำบทบาทนำของประเทศไทย ในการผลักดันเรื่องหลักประกันสุขภาพถ้วนหน้าในเวทีระดับนานาชาติ ผ่านการนำเสนอประสบการณ์ของประเทศไทยในเรื่องระบบสุขภาพที่เข้มแข็งและการสร้างการมีส่วนร่วมของทุกภาคส่วน เพื่อร่วมพัฒนานโยบายที่เกี่ยวข้องกับด้านสุขภาพ นอกจากนี้ ยังเป็นการสร้างเครือข่ายการทำงานด้านหลักประกันสุขภาพถ้วนหน้าในเวทีสมัชชาอนามัยโลกและการประชุมระดับสูงว่าด้วยหลักประกันสุขภาพถ้วนหน้า ในช่วงของการประชุมสมัชชาสหประชาชาติสมัยสามัญ ครั้งที่ 78 ในปี 2566 ต่อไป” นพ.รุ่งเรืองกล่าว
สำหรับผู้เข้าร่วมประชุมเป็นบุคลากรทางการแพทย์และระบบสุขภาพ รวมถึงอาจารย์มหาวิทยาลัย เป็นต้น รวมทั้งหมด 22 คน จาก 9 ประเทศ ได้แก่ บังคลาเทศ ภูฏาน อินโดนีเซีย มาเลเซีย เมียนมา ฟิลิปปินส์ ศรีลังกา ไทย และติมอร์-เลสเต
********************************* 22 พฤศจิกายน 2565
วันจันทร์ที่ 21 พฤศจิกายน 2565
ผู้บริหารกระทรวงวัฒนธรรมร่วมต้อนรับผู้นำเขตเศรษฐกิจเอเปค
ผู้บริหารกระทรวงวัฒนธรรมร่วมต้อนรับผู้นำเขตเศรษฐกิจเอเปค
ผู้บริหารกระทรวงวัฒนธรรมร่วมต้อนรับผู้นำเขตเศรษฐกิจเอเปค
เมื่อวันที่ ๑๗ พฤศจิกายน ๒๕๖๕ นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร และคณะทำงานด้านการจัดการแสดงทางวัฒนธรรม และการจัดเตรียมของขวัญที่ระลึกฯ พร้อมเจ้าหน้าที่ที่เกี่ยวข้อง เข้าร่วมให้การต้อนรับผู้นำเขตเศรษฐกิจเอเปค ณ หอประชุมกองทัพเรือ กรุงเทพฯ
วันอังคารที่ 22 พฤศจิกายน 2565
“สุริยะ” มอบ กนอ. เร่งดำเนินการ หลังไทย-จีน เซ็น MOU ปั้นนิคมฯ ในไทย พร้อมพัฒนาทักษะฝีมือแรงงาน
“สุริยะ” มอบ กนอ.เร่งดำเนินการประสานงาน หลังกระทรวงอุตสาหกรรม จับมือ กระทรวงพาณิชย์แห่งสาธารณประชาชนจีน ลงนามบันทึกความเข้าใจตั้งคณะทำงานขับเคลื่อนส่งเสริมความร่วมมือด้านการพัฒนานิคมอุตสาหกรรม
“สุริยะ”มอบกนอ.เร่งดำเนินการประสานงานหลังกระทรวงอุตสาหกรรม(MOI)จับมือกระทรวงพาณิชย์แห่งสาธารณประชาชนจีน(MOFCOM)ลงนามบันทึกความเข้าใจตั้งคณะทำงานขับเคลื่อนส่งเสริมความร่วมมือด้านการพัฒนานิคมอุตสาหกรรมและสนับสนุนกิจกรรมส่งเสริมการลงทุนเจาะกลุ่มอุตสาหกรรมยานยนต์ไฟฟ้าอิเล็กทรอนิกส์อัจฉริยะการแพทย์อุตสาหกรรมชีวภาพและเศรษฐกิจหมุนเวียนชีวภาพ
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าการประชุมผู้นำเขตเศรษฐกิจเอเปคเมื่อวันที่19พฤศจิกายน2565ที่ผ่านมามีพิธีลงนามบันทึกความเข้าใจ(MOU)ระหว่างกระทรวงอุตสาหกรรมแห่งราชอาณาจักรไทยและกระทรวงพาณิชย์แห่งสาธารณรัฐประชาชนจีนในการจัดตั้งคณะทำงานขับเคลื่อนส่งเสริมความร่วมมือด้านการพัฒนานิคมอุตสาหกรรมและสนับสนุนกิจกรรมส่งเสริมการลงทุนโดยมีเป้าหมายหลักเพื่อส่งเสริมนโยบายความคิดริเริ่ม“หนึ่งแถบหนึ่งเส้นทาง” (Belt and Road initiatives)เชื่อมโยงสู่นโยบายไทยแลนด์4.0ตลอดจนร่วมกันเสริมสร้างความร่วมมือทวิภาคีด้านเศรษฐกิจอุตสาหกรรมการค้าและการลงทุนทั้งนี้ได้มอบหมายให้การนิคมอุตสาหกรรมแห่งประเทศไทยเร่งศึกษาและดำเนินการประสานงานต่อไป
ด้านนายวีริศอัมระปาลผู้ว่าการการนิคมอุตสาหกรรมแห่งประเทศไทย(กนอ.)กล่าวเสริมว่าการลงนามMOUครั้งนี้เพื่อแลกเปลี่ยนข้อมูลและสนับสนุนขีดความสามารถด้านความร่วมมือของอุตสาหกรรมด้วยการแบ่งปันประสบการณ์ด้านการพัฒนาเทคโนโลยีและนวัตกรรมได้แก่อุตสาหกรรมยานยนต์ไฟฟ้าอิเล็กทรอนิกส์อัจฉริยะการแพทย์อุตสาหกรรมชีวภาพและเศรษฐกิจหมุนเวียนชีวภาพเพื่อเพิ่มมูลค่าของห่วงโซ่ในภาคการผลิตขณะเดียวกันยังศึกษาความเป็นไปได้ในการจัดตั้งนิคมอุตสาหกรรมทั้งในเขตพัฒนาพิเศษภาคตะวันออก(EEC)เขตเศรษฐกิจพิเศษชายแดน(SEZ)และพื้นที่อื่นๆที่เหมาะสมอีกด้วยซึ่งกนอ.จะเร่งดำเนินการประสานงานต่อไป
“กนอ.จะแลกเปลี่ยนข้อมูลด้านการลงทุนข้อบังคับนโยบายและกฎหมายอื่นๆที่เกี่ยวข้องกับการลงทุนพร้อมทั้งจัดกิจกรรมส่งเสริมการลงทุนการจัดสัมมนาสำหรับภาคธุรกิจและการจับคู่ธุรกิจเพื่อสนับสนุนการลงทุนในนิคมอุตสาหกรรมและประสานหน่วยงานที่เกี่ยวข้องเพื่อสนับสนุนความร่วมมือในการพัฒนาทักษะฝีมือแรงงานไทย-จีนรวมถึงการดำเนินงานในด้านอื่นๆที่ทั้งสองฝ่ายตกลงกัน ซึ่งMOUมีผลบังคับใช้3ปีนับตั้งแต่วันที่ลงนาม”นายวีริศกล่าว
นโยบายหนึ่งแถบหนึ่งเส้นทาง(BRI)มีวัตถุประสงค์เพื่อพัฒนาโครงสร้างพื้นฐานเชื่อมโยงตลาดการค้าระหว่างประเทศจีนและประเทศต่างๆในภูมิภาคเอเชียและยุโรปโดยรัฐบาลจีนมุ่งหวังให้เป็นเส้นทางสายไหม(Silk Road)เส้นใหม่เพิ่มเส้นทางขนส่งทางทะเลเพื่อเชื่อมโยงประเทศในแถบชายฝั่งรวมถึงทวีปแอฟริกาด้วย
21พฤศจิกายน2565
วันอังคารที่ 22 พฤศจิกายน 2565
รองโฆษกรัฐบาลย้ำเบอร์มือถือผูกพร้อมเพย์ ไม่สามารถทำให้รู้ยอดเงินในธนาคารได้ ยืนยันมีกฎหมายคุ้มครองชัดเจน ขอ ปชช.อย่าเป็นกังวลหลงเชื่อข่าวดังกล่าว
รองโฆษกรัฐบาลย้ำเบอร์มือถือผูกพร้อมเพย์ ไม่สามารถทำให้รู้ยอดเงินในธนาคารได้ ยืนยันมีกฎหมายคุ้มครองชัดเจน ขอ ปชช.อย่าเป็นกังวลหลงเชื่อข่าวดังกล่าว
วันที่ 22 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ด้วยสถาณการณ์ที่มีอาชญากรรมออนไลน์เกิดขึ้นหลายรูปแบบ ล่าสุดมีการปล่อยข่าวว่าหากเบอร์มือถือที่ผูกกับพร้อมเพย์หลุดออกไปจะถูกเปิดเผยยอดเงินบัญชีทำให้ประชาชนเกิดความกังวลใจ จึงขอชี้แจงว่า การเผยแพร่ข้อความดังกล่าว เป็นข้อมูลเท็จ
นางสาวรัชดา กล่าวว่า ธนาคารแห่งประเทศไทย กระทรวงการคลัง ชี้แจงข้อเท็จจริงว่า ธนาคารและบริษัทที่ดูแลระบบกลาง ไม่สามารถนำข้อมูลลูกค้ามาเปิดเผย หรือขายต่อข้อมูลได้ เพราะมีกฎหมายรองรับอยู่ คือ พ.ร.บ.ธุรกิจสถาบันการเงิน พ.ร.บ.ธุรกรรมทางอิเล็กทรอนิกส์และ พ.ร.ฎ. ควบคุมดูแลธุรกิจบริการการชำระเงินทางอิเล็กทรอนิกส์ นอกจากนั้น มีประกาศคณะกรรมการธุรกรรมทางอิเล็กทรอนิกส์ที่กำหนดในเรื่องการรักษาความมั่นคงปลอดภัย และการคุ้มครองข้อมูลส่วนบุคคล ซึ่งผู้ให้บริการพร้อมเพย์ทั้งธนาคารพาณิชย์ และผู้ให้บริการระบบกลางพร้อมเพย์ต้องปฏิบัติตาม อีกทั้งธนาคารพาณิชย์และบริษัทที่ดูแลระบบกลาง เป็นระบบปิดที่มีการดูแลรักษาความปลอดภัยตามมาตรฐานสากล ISO 27001 คนภายนอกไม่สามารถต่อเข้ากับระบบพร้อมเพย์ผ่านช่องทางอินเทอร์เน็ตทั่วไปได้รวมถึงการดูแลระบบสารสนเทศ (IT) ในเรื่องมาตรฐานความปลอดภัยมาตรฐานความถูกต้อง ความพร้อมใช้ของระบบการดูแลการเข้าถึงข้อมูล การสำรองข้อมูล และการมีแผนรองรับกรณีฉุกเฉิน
“ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ประชาชนได้รับข้อมูลข่าวสารจากธนาคารแห่งประเทศไทย (ธปท.) สามารถติดตามได้ที่เว็บไซต์ www.bot.or.th หรือโทร. 02 2835353 การที่ผู้อื่นรู้เบอร์มือถือที่ผูกพร้อมเพย์ ไม่สามารถทำให้รู้ยอดเงินในธนาคารได้ โดยธนาคารและบริษัทที่ดูแลระบบกลางนั้น ไม่สามารถนำข้อมูลลูกค้ามาเปิดเผย หรือขายต่อข้อมูลได้ เพราะมีกฎหมายควบคุมอยู่” นางสาวรัชดา ย้ำ
วันจันทร์ที่ 21 พฤศจิกายน 2565
กระทรวงเกษตรฯ ประชุมคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจำปี 2566
กระทรวงเกษตรฯ ประชุมคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจำปี 2566
นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะกรรมการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ครั้งที่ 1/2566 ณ ห้องประชุมกระทรวงเกษตรและสหกรณ์ และผ่านระบบทางไกลออนไลน์ (Zoom Meeting) พร้อมด้วยผู้แทนกรมต่าง ๆ ในคณะกรรมการดังกล่าวเข้าร่วม
สำหรับการประชุมครั้งนี้ ที่ประชุมได้พิจารณาและเห็นชอบในเรื่องต่าง ๆ ดังนี้
1) การกำหนดสาขา/ประเภทการคัดเลือกที่จะเข้ารับพระราชทานรางวัล ประจำปี 2566
2) ปฏิทินการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจำปี 2566
3) ขั้นตอนการนำเสนอผลการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ต่อคณะกรรมการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ
4) การขอเพิ่มผู้เข้ารับพระราชทานโล่ห์รางวัลในงานพระราชพิธีพืชมงคลจรดพระนังคัลแรกนาขวัญ ประจำปี 2566
5) การปรับปรุงชื่อ สาขา/ประเภท ของเกษตรกรดีเด่น/บุคคลทางการเกษตร ในความรับผิดชอบของกรมประมง
วันอังคารที่ 22 พฤศจิกายน 2565
นายกรัฐมนตรี ปิดการประชุมผู้นำเอเปค ครั้งที่ 29
วันอาทิตย์ที่ 20 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ปิดการประชุมผู้นำเขตเศรษฐกิจเอเปค ครั้งที่ 29
เมื่อวานนี้(19พ.ย.65)โดยเอเปคเห็นพ้องในการทำงานร่วมกันเพื่อส่งเสริมความกินดีอยู่ดีของประชาชนในภูมิภาค
สนับสนุนการค้าระบบพหุภาคีที่มีองค์การการค้าโลกเป็นศูนย์กลาง
ให้ความสำคัญกับการขับเคลื่อนเขตการค้าเสรีเอเชีย-แปซิฟิก
สนับสนุนการใช้เทคโนโลยีดิจิทัลเพื่อสร้างสภาพแวดล้อมที่เอื้อต่อการเติบโตสำหรับ MSMEs
ส่งเสริมการค้าการลงทุนและห่วงโซ่อุปทานที่ยืดหยุ่น ทั้งนี้
ผู้นำเขตเศรษฐกิจเอเปคได้ร่วมกันรับรองร่างเอกสารผลลัพธ์ 2 ฉบับ คือ ปฏิญญาผู้นำเขตเศรษฐกิจเอเปค
ค.ศ.2022 และเป้าหมายกรุงเทพฯ ว่าด้วยเศรษฐกิจ BCG
ก่อนที่นายกรัฐมนตรีจะส่งมอบตำแหน่งเจ้าภาพเอเปคครั้งต่อไปให้แก่สหรัฐอเมริกา
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 21 พฤศจิกายน 2565
​BCG Economy expected to generate 600 billion Baht in investment value
​BCG Economy expected to generate 600 billion Baht in investment value
November 21, 2022, Deputy Government Spokesperson Ratchada Thanadirek disclosed that adoption of the “Bangkok Goals on Bio-Circular-Green (BCG) Economy” by APEC Economic Leaders at the 29th Leaders’ meeting in Bangkok is the ultimate success of Thailand’s hosting of APEC Economic Leaders’ Meeting (AELW) this year. The Bangkok Goals on Bio-Circular-Green (BCG) Economy is a comprehensive framework for furthering APEC’s common objectives to promote regional growth in a strong, balanced, stable, and sustainable manner.
Areas of cooperation include: 1) collectively addressing climate change, reducing greenhouse gas emissions, and achieving net zero / carbon neutrality; 2) progressing sustainable and inclusive trade and investment; 3) promoting environmental conservation, sustainable use and management of natural resources, as well as halting and reversing biodiversity loss; and 4) advancing resource efficiency and sustainable waste management towards zero waste.
Hosting AELW was also an opportunity for Thailand to demonstrate its potential in driving forward the BCG Economy, and to create public awareness on the country’s direction and way forward. The private sector, both the agricultural, industrial, and service sectors, has already incorporated the BCG Economy model in their business and investment through applying innovation to reduce GHG emission, use of clean energy, and adding value to agricultural products, e.g., clean food, herbal medicine, cosmetics, among others. Some of the successes were showcased during AELW, which have boosted confidence of foreign investors, especially in the areas that link with the BCG Economy model and investment in the Eastern Economic Corridor (EEC).
The private sector is content with and commended the Government’s success on promoting the BCG Economy. The Government would also like to listen to comments and suggestions from all concerned sectors in implementing the BCG Economy toward tangible achievement. According to Center for International Trade Studies of the University of the Thai Chamber of Commerce, the Thai economy would be revitalized as a result of APEC 2022, with the projection of over 600 billion Baht in investment value under the BCG policy. Investment will increase in wide-ranging production activities, especially in agriculture, industry, forestry, livestock, mining, natural gas production, transport, business administration, retail & wholesale, and hotel and accommodation.
The Government strives to promote cooperation within the country and among the APEC economies through the BCG Economy model for tangible accomplishment. The Bio-Circular-Green Economy (BCG) Committee has been established, with the Prime Minister as chair, with the duty to set direction and identify strategies for the implementation of BCG and to ensure that the BCG model genuinely contributes to sustainable and inclusive economic growth.
วันจันทร์ที่ 21 พฤศจิกายน 2565
รัฐมนตรีว่าการกระทรวงวัฒนธรรม เยี่ยมชมนิทรรศการของภาคเอกชน ที่จัดขึ้นในช่วงสัปดาห์การประชุมผู้นำเขตเศรษฐกิจเอเปค ณ ศูนย์การประชุมแห่งชาติสิริกิติ์
รัฐมนตรีว่าการกระทรวงวัฒนธรรม เยี่ยมชมนิทรรศการของภาคเอกชน ที่จัดขึ้นในช่วงสัปดาห์การประชุมผู้นำเขตเศรษฐกิจเอเปค ณ ศูนย์การประชุมแห่งชาติสิริกิติ์
รัฐมนตรีว่าการกระทรวงวัฒนธรรม เยี่ยมชมนิทรรศการของภาคเอกชน ที่จัดขึ้นในช่วงสัปดาห์การประชุมผู้นำเขตเศรษฐกิจเอเปค ณ ศูนย์การประชุมแห่งชาติสิริกิติ์
เมื่อเร็วๆ นี้ หลังแถลงข่าวการจัดการเเสดงทางวัฒนธรรม เเละของที่ระลึกสำหรับการจัดงานเลี้ยงรับรองการประชุมผู้นำเขตเศรษฐกิจเอเปค พ.ศ. 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม เยี่ยมชมนิทรรศการของภาคเอกชน ที่จัดขึ้นในช่วงสัปดาห์การประชุมผู้นำเขตเศรษฐกิจเอเปค โดยมี นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม ผู้บริหารกระทรวงวัฒนธรรม และสื่อมวลชน จำนวนมาก เข้าร่วม ณ ชั้น LG ศูนย์การประชุมแห่งชาติสิริกิติ์
วันอังคารที่ 22 พฤศจิกายน 2565
รมว.พม. นำทีมผู้บริหาร ศิลปินดารา ติดเข็มกลัดริบบิ้นสีขาวให้แก่นายกรัฐมนตรีและคณะรัฐมนตรี รณรงค์ยุติความรุนแรงต่อเด็ก สตรี และบุคคลในครอบครัว
รมว.พม. นำทีมผู้บริหาร ศิลปินดารา ติดเข็มกลัดริบบิ้นสีขาวให้แก่นายกรัฐมนตรีและคณะรัฐมนตรี รณรงค์ยุติความรุนแรงต่อเด็ก สตรี และบุคคลในครอบครัว
วันนี้ (22 พ.ย. 65) เวลา 08.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ และนางจินตนา จันทร์บำรุง อธิบดีกรมกิจการสตรีและสถาบันครอบครัว นำตัวแทนศิลปินดารานักแสดง ได้แก่ นางสาวณัฐพัชร พงษ์ประพันธ์ (เมย์) และนายปภาวิน หงษ์ขจร (มังกร) ติดเข็มกลัดริบบิ้นสีขาว (White Ribbon) ให้แก่ พลเอก ประยุทธ์ จันทร์โอชา นายกรัฐมนตรี และคณะรัฐมนตรี เพื่อแสดงเจตจำนงในการร่วมรณรงค์ยุติความรุนแรงต่อเด็ก สตรี และบุคคลในครอบครัว เนื่องในเดือนรณรงค์ยุติความรุนแรงต่อเด็กและสตรี ณ ตึกสันติไมตรี ทำเนียบรัฐบาล
นายจุติ กล่าวว่า ด้วย มติคณะรัฐมนตรี เมื่อวันที่ 29 มิถุนายน 2542 กำหนดให้เดือนพฤศจิกายนของทุกปีเป็น "เดือนรณรงค์ยุติความรุนแรงต่อเด็กและสตรี" โดยมีกระทรวงการพัฒนาสังคมและความมั่นคงของมนุษย์ (พม.) เป็นหน่วยงานหลักของภาครัฐประสานการดำเนินงานดังกล่าวโดยบูรณาการความร่วมมือกับภาคีเครือข่ายทุกภาคส่วนในการประชาสัมพันธ์และจัดกิจกรรมรณรงค์ทั้งในส่วนกลางและภูมิภาค เพื่อสร้างความตระหนักถึงความสำคัญของปัญหาความรุนแรงต่อเด็ก สตรี และบุคคลในครอบครัว ที่ส่งกระทบต่อสังคมอย่างกว้างขวาง และกระตุ้นให้ภาคีเครือข่ายทุกภาคส่วนได้เข้ามามีส่วนร่วมในการรณรงค์ยุติความรุนแรงดังกล่าว
วันนี้ จึงได้มีการเข้าติดเข็มกลัดริบบิ้นสีขาวให้แก่ พลเอก ประยุทธ์ จันทร์โอชา นายกรัฐมนตรี และคณะรัฐมนตรี ซึ่งเป็นผู้นำที่เป็นแบบอย่างในการร่วมรณรงค์ยุติความรุนแรง “ไม่ยอมรับ ไม่นิ่งเฉย ไม่กระทำความรุนแรงต่อเด็ก สตรี และบุคคลในครอบครัว” ซึ่ง “ริบบิ้นสีขาว”(White Ribbon) เป็นสัญลักษณ์สากลสำหรับการร่วมกันแสดงพลังเพื่อยุติความรุนแรงดังกล่าว ซึ่งใช้ในการประชาสัมพันธ์และจัดกิจกรรมรณรงค์อย่างต่อเนื่องทุกปี
นายจุติ กล่าวเพิ่มเติมว่า สำหรับปี 2565 กระทรวง พม. ได้จัดกิจกรรมรณรงค์ยุติความรุนแรงต่อเด็ก สตรี และบุคคลในครอบครัว ตลอดเดือน พ.ย. 65 ทั้งในส่วนกลางและภูมิภาค 76 จังหวัดทั่วประเทศ โดยเฉพาะวันที่ 24 – 25 พ.ย. 65 กระทรวง พม. โดยกรมกิจการสตรีและสถาบันครอบครัว (สค.) ได้จัดประชุมวิชาการอนามัยครอบครัวแห่งชาติ ครั้งที่ 10 และรณรงค์ยุติความรุนแรงต่อเด็ก สตรี และบุคคลในครอบครัว ประจำปี 2565 ภายใต้แนวคิด “R–E–S–P–E–C-T : สร้างการยอมรับต่อความเท่าเทียม” ณ โรงแรมบางกอกชฎา กรุงเทพฯ ทั้งนี้ ขอเชิญประชาชนผู้สนใจเข้าร่วมกิจกรรมรณรงค์ต่างๆ ทั้งในส่วนกลางและภูมิภาค เพื่อร่วมกันแสดงพลัง “ไม่ยอมรับ ไม่นิ่งเฉย ไม่กระทำความรุนแรงต่อเด็ก สตรี และบุคคลในครอบครัว”